מאות ליוו את הקריקטוריסט זאב למנוחות - כללי - הארץ
מאות ליוו את הקריקטוריסט זאב למנוחות
17.10.2002 23:00 עודכן ב: 18.08.2011 09:53
מאת דנה גילרמן, כתב "הארץ"
מאות, ובהם עיתונאים ואנשי תיאטרון רבים, ליוו אתמול למנוחות בבית העלמין בקרית שאול את יעקב פרקש (זאב), מגדולי הקריקטוריסטים של ישראל, שיצירתו ליוותה בחיוך במשך עשרות שנים את פניה השונים של ההוויה הישראלית. השחקן יעקב בן סירא ספד לזאב במלים נרגשות בשמם של שחקני התיאטרון שאת דמויותיהם צייר ב"הארץ" וב"מעריב".
יעקב פרקש (זאב) נולד בהונגריה ב-1923, שרד בשואה וב-1947 עלה לישראל. בשנות ה-50 שימש כעורך גרפי וקריקטוריסט פוליטי ב"מעריב" וב"דבר השבוע". ב-1962 החל לצייר קריקטורות ב"הארץ", ובמשך עשרות שנים פירסם קריקטורות הן ב"הארץ" והן ב"מעריב".
במשך השנים פירסם זאב ארבעה ספרים, אייר יותר מ-50. ב-1981 זכה זאב בפרס סוקולוב לעיתונות של עיריית תל אביב. ב-1993 זכה בפרס ישראל לעיתונות, ובשנת 2002 זכה באות "אביר השלטון"